Tájékoztató

A DE bevezette a **Neptun** rendszerből **kérvénnyel** igényelhető, automatikusan generálódó és -szinte- azonnal a hallgató Dokumentumtárából letölthető **e-hiteles** **HAK-os hallgatói jogviszony-igazolás** használatát, 2025 februártól. A kérvény kitöltésekor postázás is választható.

Az e-aláírással **hitelesített** egyes **igazolás (fájl)** **félévente 2** alkalommal igényelhető, és **fájl**ban **többször felhasználható**.

Az igazolások kérése/generálása **kérvénnyel régi/új HWEB**-en a **Menü/ Ügyintézés/ Kérvények** menüpont alatt érhetők el.

**HAK hallgatói jogviszony-igazolás igénylése**

*Kitöltés megkezdése*

*Kitöltéskor megjelenik:*

**„Tájékoztató**! Jelen kérvényen keresztül lehetősége van hallgatói jogviszony-igazolást kérnie azonnal letölthető elektronikusan hitelesített vagy aláírással és bélyegzővel ellátott, nyomtatott formátumban, postai kézbesítéssel. Kérjük, vegye figyelembe, hogy amennyiben elektronikusan hitelesített jogviszony-igazolást szeretne igényelni, akkor az elektronikus aláírással ellátott dokumentum kizárólag elektronikus formában érvényes! Az így hitelesített dokumentum kinyomtatva elveszti hitelességét! A postai úton eljuttatott papíralapú jogviszony-igazolás elkészülte több időt vehet igénybe.  
Hallgatói Adminisztrációs Központ”

*Válasszon a listából (az utolsó 4 félévből):*

***2024/25/2*** *– 2023/24/1 – 2023/24/2 – 2024/25/1*

*Válasszon: milyen formátumban szeretné hallgatói jogviszony-igazolását elkészíteni!*

**Elektronikusan hitelesített, letölthető formában kérem**

Az elkészült jogviszony-igazolás a kérvény leadását követően (1-2 perc) a

**Dokumentumtár** felületén a **TR dokumentumok** között található!

Majd: **Következő** és **Kérvény leadás** gombok megnyomása.

*A kérvény leadásakor/elküldésekor a hallgató automatikus emailt kap:*

„Tisztelt Hallgató! Ezúton tájékoztatjuk, hogy a HAK\_hallgatói\_jogviszony-igazolás\_... azonosító alatt benyújtott kérelme alapján igazolása elkészült és elektronikus aláírással lett ellátva. Megtalálja, letöltheti az **új** Hallgatói **web** esetében **a Dokumentumtár** felületén a **TR dokumentumok** között, a ***régi*** Hallgatói ***web*** esetében az ***Információ/Dokumentumok*** menüpont alatti ***Hitelesített dokumentumok*** között. Az elektronikusan hitelesített igazolásnak csak az elektronikus (fájl) változata hiteles és a dokumentum többször is felhasználható! Probléma esetén kérjük, jelezzen a hak@unideb.hu e-mail címen. Üdvözlettel: Debreceni Egyetem Hallgatói Adminisztrációs Központ”

*Postai úton állandó lakcímemre kérem / Postai úton értesítési címemre kérem*

*(választása esetén megjelenik a Neptunban rögzített címe)*

Majd: Következő és Kérvény leadás gombok megnyomása.

*Postai kérvény leadásakor/elküldésekor a hallgató automatikus emailt kap.*

*Nagyon fontos!* A jogviszony-igazolás kérvény leadása nem jelenti azt, hogy   
automatikusan elkészítésre kerül a kívánt igazolás. Kérjük, minden esetben várja meg míg ügyintézője -munkaidőben- véleményezi kérvényét és értesíti az igazolás elkészültéről! Ezután kerülhet postázásra.